31998R1298
L 180/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1298/98 НА КОМИСИЯТА
от 23 юни 1998 година
за изменение на Регламент (ЕО) № 577/97 относно определяне на някои подробни правила за прилагане на Регламент (ЕО) № 2991/94 на Съвета относно определяне на стандарти за мазнините за мазане, както и на Регламент (ЕИО) № 1898/87 на Съвета относно закрилата на наименованията, използвани в търговията с мляко и млечни продукти
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2991/94 на Съвета от 5 декември 1994 г. относно определяне на стандарти за мазнините за мазане (1), и по-специално член 8 от него,
като взе предвид Регламент (ЕИО) № 1898/87 на Съвета от 2 юли 1987 г. относно закрилата на наименованията, използвани в търговията с мляко и млечни продукти (2), последно изменен с Акта за присъединяване на Австрия, Финландия и Швеция, и по-специално член 4, параграф 2 от него,
като има предвид, че Регламент (ЕО) № 577/97 на Комисията (3), последно изменен с Регламент (ЕО) № 623/98 (4), предвижда период, през който да се натрупа опит в прилагането на метод за проверка на декларираното съдържание на мазнини, описан в приложение II, преди неговото прилагане;
като има предвид, че за да се позволи по-задълбочено изпитване на приложимостта на метода от гледна точка на трудностите, съобщени от операторите при неговото прилагане, датата от която този метод би трябвало да започне да се прилага, трябва да се отложи;
като има предвид, че мерките, предвидени в настоящия регламент, са в съответствие със становищата на съответните управителни комитети,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 577/97 се изменя, както следва:
В параграф 3 на член 2 датата „1 юли 1998 г.“ се заменя с датата „1 януари 1999 г.“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юни 1998 година.